Καρδιαγγειακές παθήσεις

Οι καρδιαγγειακές παθήσεις (ή καρδιαγγειακά νοσήματα) είναι μια κατηγορία ασθενειών, η οποία αφορά τη καρδιά και τα αιμοφόρα αγγεία. Οι καρδιαγγειακές παθήσεις περιλαμβάνουν τις στεφανιαίες καρδιακές νόσους (π.χ. στηθάγχη και έμφραγμα του μυοκαρδίου). Άλλες καρδιαγγειακές παθήσεις είναι οι ακόλουθες: εγκεφαλικό επεισόδιο, καρδιακή ανεπάρκεια, υπερτασική καρδιοπάθεια, ρευματική καρδιοπάθεια, μυοκαρδιοπάθεια, αρρυθμίες, συγγενής καρδιακή νόσος, βαλβιδική καρδιακή νόσος, καρδίτιδα, ανεύρυσμα της αορτής, περιφερική αρτηριοπάθεια, θρόμβωση και φλεβική θρόμβωση.

Οι ευθυνόμενοι μηχανισμοί ποικίλουν ανά νόσο. Η αθηροσκλήρωση μπορεί να προκαλέσει στεφανιαία καρδιακή νόσο, εγκεφαλικό επεισόδιο και περιφερική αρτηριακή νόσο. Η αθηροσκλήρωση προκαλείται από διάφορους παράγοντες, όπως: υπέρταση, κάπνισμα, σακχαρώδη διαβήτη, έλλειψη άσκησης, παχυσαρκία, υψηλά επίπεδα χοληστερόλης, κακή διατροφή, υπερκατανάλωση αλκοόλ κ.ά.. Εκτιμάται ότι η υπέρταση ευθύνεται για το 13% των θανάτων από καρδιαγγειακά νοσήματα, ενώ το κάπνισμα αντιπροσωπεύει ένα 9%, ο διαβήτης 6%, η έλλειψη άσκησης 6% και η παχυσαρκία 5%. Η αθεράπευτη στρεπτοκοκκική φαρυγγίτιδα προκαλείται από ρευματική καρδιοπάθεια.

Εκτιμάται ότι έως και το 90% των καρδιαγγειακών νοσημάτων μπορούν να προληφθούν. Τα μέτρα πρόληψης των καρδιαγγειακών νοσημάτων περιλαμβάνουν: υγιεινή διατροφή, άσκηση, αποφυγή καπνίσματος και περιορισμός της κατανάλωσης αλκοόλ. Η θεραπεία των παραγόντων κινδύνου (υπέρταση, λιπίδια του αίματος, διαβήτης) ωφελεί στην πρόληψη και αποτροπή της μόλυνσης από καρδιαγγειακά νοσήματα. Η θεραπεία ατόμων που πάσχουν από στρεπτοκοκκική φαρυγγίτιδα με αντιβιοτικά μπορεί να μειώσει τον κίνδυνο εμφάνισης ρευματικής καρδιοπάθειας. Η χρήση της ασπιρίνης σε άτομα, που είναι κατά τα άλλα σε καλή ιατρική κατάσταση, δεν έχει ξεκαθαριστεί αν ωφελεί.

Τα καρδιαγγειακά νοσήματα αποτελούν την κύρια αιτία θανάτου σε όλες της ηπείρους, εξαιρουμένης της Αφρικής. Τα καρδιαγγειακά νοσήματα προκάλεσαν 17.9 εκατομμύρια θανάτους (32.1%) το 2015, εκπροσωπώντας μια σημαντική αύξηση από τους 12.3 εκατομμύρια θανάτους (25.8%) το 1990. Οι θάνατοι από καρδιαγγειακά νοσήματα έχουν αυξηθεί στο μεγαλύτερο μέρος του αναπτυσσόμενου κόσμου, ενώ ξεκινώντας από την δεκαετία του 1970 οι θάνατοι από καρδιαγγειακά νοσήματα έχουν μειωθεί στις περισσότερες ανεπτυγμένες χώρες. Η στεφανιαία καρδιακή νόσος και το εγκεφαλικό επεισόδιο προκαλούν το 80% των θανάτων από καρδιαγγειακά νοσήματα στους άνδρες και το 75% των θανάτων από καρδιαγγειακά νοσήματα στις γυναίκες. Οι περισσότερες καρδιαγγειακές παθήσεις προσβάλλουν ενήλικες μεγαλύτερης ηλικίας. Στις Ηνωμένες Πολιτείες, το 11% των ατόμων μεταξύ 20 και 40 ετών νοσούν από καρδιαγγειακά νοσήματα. Το ποσοστό των ατόμων που νοσούν από καρδιαγγειακά νοσήματα αυξάνεται με την ηλικία: στις ηλικίες 40-60 ετών νοσεί από καρδιαγγειακά νοσήματα το 37%, στις ηλικίες 60-80 ετών νοσεί το 71% και, και στις ηλικίες άνω των 80 νοσεί το 85%. Η μέση ηλικία θανάτου από στεφανιαία καρδιακή νόσο στον αναπτυγμένο κόσμο είναι γύρω στα 80, ενώ είναι περίπου 68 στον αναπτυσσόμενο κόσμο. Η καρδιαγγειακή πάθηση διαγνώσκεται επτά με δέκα χρόνια νωρίτερα στους άνδρες απ'ότι στις γυναίκες..

Παραπομπές 

Παθήσεις της καρδιάς